**Ministru kabineta noteikumu “Par Latvijas Republikas valdības, Igaunijas Republikas valdības un Lietuvas Republikas valdības līgumu par konsulāro palīdzību un sadarbību” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta iekārtas likuma 31. panta pirmās daļas 2. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar Konsulārās palīdzības un konsulāro pakalpojumu likuma spēkā stāšanos 2018. gada 16. maijā, ar kuru tika ieviesta Padomes Direktīva (ES) 2015/637 (2015. gada 20. aprīlis) par koordinācijas un sadarbības pasākumiem, ar ko veicina nepastāvēto Savienības pilsoņu konsulāro aizsardzību trešās valstīs, un ar ko atceļ Lēmumu 95/553/EK, būtiski mainījies tiesiskais regulējums konsulārās palīdzības jomā. Ņemot vērā to, ka izmaiņas, ieviešot minēto direktīvu, tika veiktas ne tikai Latvijas, bet arī Lietuvas un Igaunijas tiesiskajā regulējumā, Viļņā 1999. gada 5. februārī parakstītais Latvijas Republikas valdības, Igaunijas Republikas valdības un Lietuvas Republikas valdības līgums par konsulāro sadarbību un palīdzību (turpmāk – 1999. gada līgums) uzskatāms par novecojušu, jo tā normas nonāk pretrunā vai pārklājas ar spēkā esošo regulējumu. Tādēļ šāda līguma atstāšana spēkā varētu būt maldinoša privātpersonām. Latvijas Republikas valdības, Igaunijas Republikas valdības un Lietuvas Republikas valdības līgums par konsulāro palīdzību un sadarbību (turpmāk - Līgums) sagatavots ņemot vērā pašlaik spēkā esošo tiesisko regulējumu, kā arī visu pušu priekšlikumus. Līgums sagatavots atbilstoši Padomes Direktīva (ES) 2015/637 16. pantam, kurā iekļautas dalībvalstu tiesības ieviest labvēlīgākus noteikumus. Līgumā paredzētas Latvijas Republikas, Lietuvas Republikas un Igaunijas Republikas tiesības sadarboties konsulārās palīdzības sniegšanas jomā ne tikai trešajās valstīs, bet arī Eiropas Savienības dalībvalstīs, kā arī sīkāk noteikti konsulārās palīdzība standarti tādās jomās kā palīdzība noziedzīgos nodarījumos, smagos negadījumos cietušajiem un nelaimē nokļuvušiem pilsoņiem, palīdzība nāves vai repatriācijas gadījumos, palīdzība aresta, aizturēšanas vai ieslodzījuma gadījumos, kā arī ES pagaidu ceļošanas dokumenta vai nacionālās atgriešanās apliecības izsniegšana. Līgums neparedz izmaiņas Latvijas pilsoņu un nepilsoņu tiesiskajā situācijā, jo nostiprina līdz šim pastāvējušo faktisko tā piemērošanas praksi un atbilst visu Līgumslēdzēju pušu šajā jomā spēkā esošajiem nacionālajiem tiesību aktiem un starptautiskajām saistībām. Ar Līguma projekta 2. panta 2. punktā ietverto terminu “vietējie noteikumi un likumi” saprotami tie uzņemošās valsts tiesību akti, kuri ir piemērojami konkrētajā situācijā. Ņemot vērā to, ka konsulārā palīdzība personai tiek sniegta uzņemošās valsts teritorijā un to sniedzošajām amatpersonām ir pienākums respektēt uzņemošās valsts tiesisko regulējumu, var rasties situācijas, kurās nepieciešams piemērot uzņemošās valsts tiesību aktus (piemēram, ja konsulārā palīdzība tiek sniegta ieslodzītajam). Ar Līguma projekta 5. panta b) apakšpunktā ietverto terminu “vietējās tiesības” saprotamas uzņemošās valsts tiesības.Šis Līgums attiecināms uz Latvijas nepilsoņiem vienīgi jautājumos par pagaidu ceļošanas dokumentu izsniegšanu. Vienlaikus Līgums paredz iespēju Līgumslēdzēju pušu sadarbībai *ad hoc* gadījumos, kuras ietvaros iespējams sniegt palīdzību arī Latvijas nepilsoņiem. Tas nemaina Latvijas nepilsoņu tiesības saņemt konsulāro palīdzību ārvalstīs, jo arī 1999. gada līgums noteica šādu pašu tiesību loku. Līgums neparedz papildus izdevumus iesaistītajām valstīm. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas pilsoņi un nepilsoņi, kuri vēlas saņemt konsulāro palīdzību ārvalstīs, tai skaitā Eiropas Savienības dalībvalstī.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts apstiprina starpvaldību līgumu, kas nosaka Latvijas pilsoņu un nepilsoņu tiesības saņemt konsulāro palīdzību ārvalstīs, kurās nav Latvijas diplomātiskās un konsulārās pārstāvniecības, kā arī sniedz iespēju saņemt konsulāro palīdzību Eiropas Savienības dalībvalstīs.  |
| 3. | Administratīvo izmaksu monetārs novērtējums | Ministru kabineta noteikumu projekts nerada papildus izmaksas saistībā ar konsulārās palīdzības sniegšanu.  |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Latvijas Republikas valdības, Igaunijas Republikas valdības un Lietuvas Republikas valdības līgums par konsulāro sadarbību un palīdzību (parakstīts Viļņā 1999. gada 5. februārī) |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Padomes Direktīva (ES) 2015/637 (2015. gada 20. aprīlis) par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešās valstīs, un ar ko atceļ Lēmumu 95/553/EK. |
| Citas starptautiskās saistības | Nav |
| Cita informācija | Nav |

 |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes Direktīva (ES) 2015/637 (2015. gada 20. aprīlis) par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešās valstīs, un ar ko atceļ Lēmumu 95/553/EK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes Direktīvas (ES) 2015/637 16. pants.  | Ministru kabineta noteikumu projekta 1. punkts.  | Padomes Direktīvas (ES) 2015/637 16. pants tiek ieviests pilnībā.Atbildīgā institūcija par līgumā paredzēto saistību izpildi ir Ārlietu ministrija.  | Ministru kabineta noteikumu projektā nav paredzētas stingrākas prasības nekā Padomes Direktīvā (ES) 2015/637.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Padomes Direktīvas (ES) 2015/637 16. pantā noteiktas dalībvalstu tiesības saglabāt vai ieviest labvēlīgākus noteikumus, nekā paredzēti šajā direktīvā. Ar Ministru kabineta noteikumu projektu tiek ieviesti labvēlīgāki noteikumi konsulārās palīdzības un sadarbības jomā, jo tiek veicināta Latvijas Republikas, Igaunijas Republikas un Lietuvas Republikas sadarbība konsulārās palīdzības sniegšanā ne tikai trešo valstu teritorijā, bet arī Eiropas Savienības dalībvalstu teritorijā.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav.  |

 |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Ārlietu ministrijas mājaslapā. |
| 2. | Sabiedrības līdzdalība projekta izstrādē | Noteikumu projekts pirms izsludināšanas Valsts sekretāru sanāksmē publicēts Ārlietu ministrijas mājaslapā. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Sabiedrība pēc noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā “Latvijas Vēstnesis”.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrijas Konsulārais departaments un Latvijas Republikas diplomātiskās un konsulārās pārstāvniecības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav.  |

Iesniedzējs:

Ārlietu ministrs E.Rinkēvičs

Vīza:

Ārlietu ministrijas valsts sekretārs A.Pelšs

Roga 67016375

Annija.Roga@mfa.gov.lv